OzLabs/hebrew-wiki-articles huggingface dataset:
אובמדון

אובמדון (שם מדעי: Obamadon) הוא סוג נכחד של לטאה צפון אמריקאית מקבוצת הפוליגליפנודונטיה מהקרטיקון המאוחר. מאובנים של לסתות שיניים תחתונות של האובמדון באורך של כ-1 ס"מ נמצאו בתצורת הל קריק במונטנה ובויאומינג ב-2012. האובמדון מתואר כלטאה באורך משוער של כ-30 ס"מ בעלת שיניים זעירות הכוללות ניבים מוארכים באמצע הפה, המופרדים מניביה האחרים בחריץ המותאם ללשונה. האובמדון ניזון ככל הנראה מתזונה מעורבת של חרקים ומזון צמחי.

המין סווג כאובמדון גרסיליס (Obamadon Gracilis) על שמו של נשיא ארצות הברית ברק אובמה, כשהחוקרים מתייחסים בהומור להגיינת הפה הטובה של הנשיא ושיניו הארוכות והישרות שהזכירו להם את שיניה הארוכות של הלטאה.

המחקר מצביע כי הלטאה נכחדה באירוע הכחדת קרטיקון-פלאוגן לפני כ-66 מיליון שנה בו נכחדו ככל הנראה הדינוזאורים וכן 83% ממיני הלטאות והנחשים בהם האובמדון. האובמדון סווג כשייך לקבוצה ענף של הפוליגליפנודונטיה על סמך צורת ה-V של הקשר בין שני החצאים של הלסת התחתונה, צורת החיבור בין העצמות הדנטליות והשיניים השקועות בלסת התחתונה. מבנה הלסת הוא דק וישר בניגוד למבנה המעוקל של רוב המינים של הפוליגליפנודונטיה.

==קישורים חיצוניים==

* נטע רוזנטל, [https://davidson.weizmann.ac.il/online/sciencepanorama/כל-חיות-הנשיא כל חיות הנשיא], מכון דוידסון
* [http://www.prehistoric-wildlife.com/species/o/obamadon.html אובמדון], Prehistoric Wildlife
* [http://coo.fieldofscience.com/2013/01/ מאובן האובמדון], באתר Catalogue of Organisms 
==הערות שוליים==

קטגוריה:לטאות פרהיסטוריות
קטגוריה:בעלי חיים הקרויים על שם מפורסמים
קטגוריה:הנצחת ברק אובמה
קטגוריה:בעלי חיים שחיו בקרטיקון עליון באמריקה הצפונית
Drunk (שיר של אד שירן)

Drunk (בעברית: שיכור) הוא שיר שבוצע על ידי הזמר והיוצר האנגלי אד שירן. הוא פורסם ב-17 בפברואר 2012, בתור הסינגל הרביעי מתוך אלבום הבכורה של אד שירן, "+". השיר נכתב על ידי שירן וג'ייק גוסלינג, והופק על ידי השני. הסינגל נכנס אל מצעד הסינגלים הבריטי במקום ה-63, בעוד שבהמשך, הגיע למקום ה-9, מה שהופך אותו לסינגל הרביעי של שירן שהגיע לעשירייה הראשונה במצעד.

== הופעות חיות ==
שירן ביצע את השיר בשידור חי בגרהאם נורטון שואו ב-27 בינואר 2012. הוא אף ביצע את הסינגל ב-25 בפברואר 2012 בתוכנית המוזיקה "בואו נשיר ונרקוד".

== הווידאו קליפ ==
הקליפ לשיר פורסם ב-20 בינואר 2012 יחד עם נינה נסביט וכיום הגיע למעל 84 מיליון צפיות ביוטיוב. הקליפ נכתב ובוים על ידי סמעאן קש, והוא מתחיל עם שירן, שמגיע הביתה, מתיישב על הספה, ומדוכא. כאשר הוא פותח פחית של בירה, הוא מבחין בחתול שלו מדבר אליו. יחד, הם שותים את הבירה, עושים פעילויות שונות, ולאחר מכן הם הולכים לפאב. שירן והחתול שלו גורשו כאשר אדם צילם תמונה של שירן והחתול שלו החל לתקוף את אותו אדם. הם מביאים כמה נשים וחתולים הביתה כדי לחגוג ושירן מחל להזות מהשיכרון. הסרטון מסתיים כאשר שירן מתעורר, על אותה ספה עם החתול שלו לידו, ופחית בירה על השולחן. לאורך כל הווידאו, שירן ממשיך לקבל פלאשבקים של אישה מסוימת, והוא נראה מדוכא מיד אחריהם. דבר זה מרמז על כך שמדובר באקסית שלו, אשר נפרדה ממנו.

== מיקומי שיא ==
הסינגל זכה להצלחה בינונית ברחבי העולם כאשר הצליח להיכנס ל-4 עשיריות פותחות, ביניהן אירלנד, סקוטלנד וכו'.

== קישורים חיצוניים ==

==הערות שוליים==

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים על אלכוהול
קטגוריה:סינגלים בהוצאת וורנר מיוזיק גרופ
מגלן הסוואנה

מגלן הסוואנה בדרום אפריקה
Bostrychia hagedash
מַגְלָן הסָוָואנָה המכונה גם מגלן הדדה (שם מדעי: Bostrychia hagedash) הוא מין של מגלן ממשפחת הכפניים החי באפריקה.

== מאפיינים ==
אורכו של מגלן זה 76 ס"מ ומשקלו 1.25 ק"ג והוא בעל נוצות אפורות כהות, כנפיים חומות שבאמצען אזורים ירוקים. הראש והצוואר כהים עם פס לבן מעל הסנטר, המקור מעוקל ואדום וקצוותיו שחורים. העיניים גדולות ושחורות. צוואר המגלן כבד וקצר והגוף עגלגל עם רגליים קטנות חומות ואצבעות ורודות.

המגלן חי בביצות וערבות עשב וכן סוואנות ברחבי אפריקה עד לדרום אפריקה. המגלן חי גם באזורים עירוניים ובפארקים.

הוא מסנן עם מזונו יצורי מים קטנים כתולעים, וכן חרקים גדולים, עכבישים, צפרדעים, דגים ולטאות. הוא ניזון גם מחלזונות ומפירות גדולים כמו אבוקדו.

==תת-מינים==
* B. h. brevirostris
* B. h. hagedash
* B. h. nilotica
== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון לאת'אם
קטגוריה:כפניים
קטגוריה:בעלי חיים שתוארו ב-1790
קטגוריה:דרום אפריקה: עופות
קטגוריה:עופות הסוואנה האפריקנית
מתיל פרבן

מתיל פרבן (Methyl Paraben) הוא חומר משמר השייך לקבצת הפרבנים. המולקולה היא אסטר מתילי של 4 הידרוקסי חומצה בנזואית. הנוסחה הכימית C<sub>8</sub>H<sub>8</sub>O<sub>3</sub>. החומר הוא מוצק לבן בעל מסיסות נמוכה במים ומסיסות גבוהה בכהלים ובשמן. מתיל פרבן הוא פרומון בכמה מיני חרקים ומצוי באופן טבעי בצמחים דוגמת תודרנית לבנה.

מתיל פרבן משמש כחומר שימור אנטי פטרייתי במוצרי קוסמטיקה ומזון, כתוסף מזון מספר E של החומר E218.

== בטיחות ==
בטיחות השימוש במתיל פרבן בריכוזים המקובלים בתכשירים לשימוש חיצוני: ככלל החומר מוכר כבטוח כחומר שימוש במזון וקוסמטיקה, מתיל פרבן נספג במהירות במערכת העיכול ודרך העור בגוף המולקולה עוברת הידרוליזה ומתקבל 4 הידרוקסי חומצה בנזואית המופרש בשתן ואינו מצטבר בגוף. מתיל פרבן אינו מגרה עור רגיל אך עשוי לעורר תגובה אלרגית. נמצא כי החשיפה לקרינה על סגולה (UVB) של החומר על העור מוביל להאצת הזדקנות העור ולנזק ל DNA.

בקרקע החומר מתפרק על ידי מיקרואורגניזמים כך שמתיל פרבן אינו מהווה מזהם סביבתי.

==קישורים חיצוניים==

* 

קטגוריה:תרכובות ארומטיות
קטגוריה:פנולים
קטגוריה:תוספי מזון
קטגוריה:קוסמטיקה
אלעד זוהר

אלעד זוהר (נולד ב-25 ביוני 1982) הוא חזאי, מנחה ומגיש טלוויזיה ודי ג'יי ישראלי.

==ביוגרפיה==
זהר נולד בפתח תקווה, גדל והתחנך ביישוב נירית. כנער השתייך לתנועת הנוער העובד והלומד. 

עם גיוסו לצה"ל שימש כטכנאי מערכות ירי בטייסת מסוקים בחיל האוויר. במהלך שירותו הצבאי קודם לתפקיד קצונה ושירת כקצין מטאורולוגיה ביחידת החיזוי. בתפקיד זה שימש כמפקד קורס מטאורולוגיה עד שחרורו בשנת 2004.

לזוהר תואר ראשון בהצטיינות בגאוגרפיה וסביבת האדם מאוניברסיטת תל אביב, ותואר שני במנהל עסקים מהקריה האקדמית אונו. 

== קריירה ==
בשנים 2008–2009 לימד בבית הספר היסודי לטבע סביבה וחברה בתל אביב, את מקצועות הסביבה והצילום. במשך מספר שנים גם שימש כמרצה ביחידה לנוער שוחר מדע באוניברסיטת תל אביב.

=== מוזיקה ===
בשנת 2019 החל לתקלט כדי ג'יי בברים ובאירועים שונים, ובין השנים 2020 ל-2021 תיקלט בפינת הכושר "הרוטינה" ב"העולם הבוקר" לצד מנחיה אברי גלעד, רותם ישראל ולפני כן טלי מץ ברשת 13, במהלך הקורונה.

==== ערוץ 10 ====
עם שחרורו משרות צבאי בשנת 2004, החל להגיש את תחזית מזג האוויר בחדשות 10. כשהצטרף דני רופ לחדשות 10, מונה זוהר למפיק ועורך התחזית ובמקביל, הופיע כחזאי בתוכניות הבוקר של הערוץ. הוא שימש בתפקיד זה במשך שש שנים.

==== ערוץ 2 ====
בשנת 2010 עזב את ערוץ 10 והצטרף לחברת החדשות של ערוץ 2, שם החליף את דני דויטש בתפקיד החזאי של חברת החדשות. במסגרת תפקידו בחדשות ערוץ 2, שימש כמפיק ומגיש התחזית בכל תוכניות החדשות ובתוכניות הזכייניות רשת וקשת. במסגרת עבודתו שימש ככתב במגוון תוכניות, מגיש פינות והגיש את המהדורה הצעירה. במקביל הגיש תוכניות בוקר שונות בשידורי רשת בערוץ 2. במשך שנים הגיש את פינות התחזית בתוכניות הבוקר באמצעות סקייפ מאולפן ביתי.

בשנת 2016 הוביל את יוזמת הדגלים הסגולים המתריעים מפני נוכחות מדוזות בים התיכון. בהוראת השר אריה דרעי, על המצילים להניף דגל סגול בימים בהם נחילי המדוזות נמצאים בחופי הארץ.

באוגוסט 2017 הודיע על הצטרפותו כמגיש ומנחה תוכניות בזכיינית רשת. ב-12 בספטמבר 2017 הגיש זוהר בפעם האחרונה את התחזית במהדורת החדשות המרכזית של חדשות 2, ובכך עזב לאחר שבע שנים את חדשות ערוץ 2.

==== רשת 13 ====
בפברואר 2016, החל להגיש את המגזין השבועי "פותחים שישי" בזכיינית רשת בערוץ 2. מאז פיצול הערוץ, זוהר מגיש בערוץ רשת 13 לצד ירדן הראל ושיר מורנו את תוכנית המגזין היומית "פותחים יום". בשנת 2017 אלעד זוהר הגיש את "העולם הבוקר" לצידם של אברי גלעד, הילה קורח ומיה זיו-וולף. במסגרת תפקידו בערוץ 13, זוהר לוקח חלק במשדרים ותוכניות שונות כמגיש ומנחה, וכן מנחה פאנלים ומראיין בכנסים וועידות.

=== עיתונות כתובה ===
בשנים 2021–2022 יזם וכתב מדור בעיתון "ישראל היום" תחת הכותרת "שישי שלי" הכולל ראיון אישי עם אישיות ישראלית על סוף השבוע שלו/ה. במסגרת מדור זה, חשפה מרים פרץ, כי חברי כנסת רבים הודיעו לה מראש כי יתמכו ביצחק הרצוג במירוץ לנשיאות וידעה שתפסיד בהתמודדות.

== חיים אישיים ==
נשוי לשירי זוהר מאז שנת 2010, ולהם שלושה בנים. מתגורר בפתח תקווה.

בשנת 2011 התגלתה אצלו רגישות לגלוטן, ובתקשורת הוא מוכר כצליאקי ופעיל לקידום מטרות עמותות הצליאק ומאבקן ביוקר המחיה, שילוב ילדים ונוער בעלי רגישות לגלוטן באוכלוסייה, והסברת המחלה לציבור.

== קישורים חיצוניים ==

* 
* 
* 

קטגוריה:חזאים
קטגוריה:סגל חברת החדשות
קטגוריה:בוגרי הנוער העובד והלומד
קטגוריה:בוגרי אוניברסיטת תל אביב
קטגוריה:נירית: אישים
קטגוריה:פתח תקווה: אישים
קטגוריה:בוגרי הקריה האקדמית אונו
קטגוריה:מנחים ישראלים
קטגוריה:סגל חדשות 13
קטגוריה:ישראלים שנולדו ב-1982
קפטן מורגן

קפטן מורגן (באנגלית: Captain Morgan Rum) הוא רום המיוצר על ידי חברת דיאג'יו. המשקה נקרא על שמו של הימאי הולשי מהקאריביים, סר הנרי מורגן.

מאז שנת 2011, נושא המשקה את הסלוגן "לחיים, לאהבה ולשלל".

==קישורים חיצוניים==

* 

* [http://www.diageo.com/ Diageo] האתר של חברת דיאגו

קטגוריה:רום
קטגוריה:משקאות אלכוהוליים
קטגוריה:מותגי דיאג'יו
בלו מן גרופ

לוגו
"בלו מן גרופ" (באנגלית: Blue Man Group) הוא מיצג תיאטרון מוזיקלי שנוסד בשנת 1991. ידוע בהופעותיו ברחבי העולם וצפו בו מעל 35 מיליון צופים (עדכני ל-2017). מופע התיאטרון משלב סגנונות מוזיקליים שונים פופולרים וקלאסיים תוך שימוש באפקטי תאורה,
אולטרא סגול, קטעי וידאו וטכנולוגיה.
ממוזער

מופע התיאטרון מוצג בתיאטראות בלאס-וגאס, אורלנדו, בוסטון, ניו יורק, ברלין ושיקגו. בנוסף, בשנת 2016 ההרכב יצא למסע הופעות ברחבי העולם, במסגרתו גם התארחו בתוכניות טלוויזיה והשתתפו בפרסומות.

==היסטוריה== 
ממוזער
ההרכב במקור נוסד בשנת 1987 על ידי שלושה חברים מהקולג': כריס ווינק, מאט גולדמן ופיל סטנטון. שלוש הדמויות שיצרו מתאפיינות בצבע כחול (בלו מן), קרחות, ללא אוזניים לבושות בחליפות שחורות, הן אינן מדברות ומתקשרות בעזרת מוזיקה ומימיקה.

מסיבה לרגל סוף שנות ה-80 של המאה ה-20 שסוקרה על ידי MTV, הביאה לחשיפה מוגברת של ההרכב. ממופעי רחוב ואירוח בפאבים, הגיעו בשנת 1991 למופע מלא, "צינורות", באולם האוף ברודוויי "Astor Place Theatre" ונחשב לאחד ממופעי האוף ברודוויי הנצפים ביותר.

ביולי 2017 נרכש ההרכב על ידי קרקס השמש.

==פרסים==
* 1991- פרס אובי
*1992 - פרס בקטגוריית דרמה לחוויית תיאטרון ייחודי
*1992 - פרס לוסיל לורטל
*2000 - פרס אדי בקטגוריית עיצוב
*2010 - פרס אובי בקטגוריית חדשנות [https://web.archive.org/web/20161007031255/https://www.coloribus.com/festivals-awards/obie-awards/OBIE_Awards_2010/?filters=%7B%22Event%22%3A%224455%22%2C%22EventLevelType%22%3A%5B%225%22%2C%222%22%2C%223%22%2C%225%22%5D%2C%22Nomination%22%3A%2220605%22%7D 1]
*2011 - פרס אליאנס אוף ברודוויי בקטגוריית המופע הארוך הטוב ביותר.
*2012 - פרס אמי בקטגוריית מופע אומנותי.
*2014- בחירת קוראי מגזין "Drum!" בקטגוריית אנסמל כלי הקשה הטוב ביותר.
*2015- בחירת קוראי מגזין "Drum!" בקטגוריית אנסמל כלי הקשה הטוב ביותר.

==ראו גם==
*ווקה פיפל

==קישורים חיצוניים==

* 

* 

==הערות שוליים==

קטגוריה:זוכי פרס אובי
קטגוריה:תיאטרון אמריקאי
קטגוריה:אמני וירג'ין רקורדס
קטגוריה:סירק דו סוליי
יום הבירה הבין-לאומי

סוגים שונים של בירה
יום הבירה הבין-לאומי הוא חגיגה שמתרחשת ביום שישי הראשון של חודש אוגוסט. החגיגה נוסדה ב-2007, סנטה קרוז (Santa Cruz), קליפורניה. יום הבירה הבינלאומי הפך מאירוע מקומי קטן במערב ארצות הברית לחגיגה עולמית המתפרשת על 207 ערים, 50 מדינות ו-6 יבשות.

== מטרות ==
* להתאסף עם חברים וליהנות מהטעם של הבירה.
* לחגוג ולשמוח יחד עם האנשים שעוסקים בבישול והגשה של בירה.
* להשתמש בבירה כדי לאחד את העולם, על ידי חגיגה משותפת של כל הבירות של כל העמים ביום אחד.

== חגיגה ==
ביום הבירה הבינלאומי מעודדים את המשתתפים לתת אחד לשני את "מתנת הבירה" על ידי הזמנת הזולת למשקה, לבטא את הכרת התודה שלהם כלפי אנשים שמכינים בירה, ברמנים, ואנשי מקצוע אחרים בתחום. ברוח החג הבינלאומית, מעודדים את המשתתפים לצאת מאזור הנוחות שלהם ולנסות בירות מתרבויות אחרות.

== פופולריות ==
יום הבירה הבינלאומי התחיל כחגיגה בבר המקומי של המייסדים, אך מאז התרחב לאירוע עולמי. החגיגות מתוכננות ברחבי ארצות הברית כמו גם ארגנטינה, ארמניה, אוסטרליה, אוסטריה, בלגיה, ברזיל, בולגריה, קנדה, קולומביה, קוסטה ריקה, אל סלוודור, אנגליה, צרפת, יוון, הונדורס, הונג קונג, הונגריה, הודו, אירלנד, ישראל, איטליה, יפן, לטביה, לבנון, ליטא, לוקסמבורג, מקדוניה, מלזיה, מקסיקו, ניו זילנד, ניקרגואה, נורווגיה, פרו, פולין, פורטוגל, פוארטו ריקו, רומניה, סקוטלנד, סרביה, סינגפור, סלובקיה, סלובניה, דרום אפריקה, ספרד, סרי לנקה, שוודיה, תאילנד, הפיליפינים, טורקיה, אוגנדה, איחוד האמירויות הערביות, אורוגוואי, ונואטו, ונצואלה.

צורות פופולריות של יום הבירה הבינלאומי כוללות: שתיית בירות חדשות או נדירות, Happy hour שנמשך לאורך כל היום, טיסות בירה, לילות טריוויה, משחקי שתייה כמו בירה-פונג, חלוקת ציוד בירה כמתנה ועוד.

== שינוי תאריך ==
מ-2007 עד 2012, יום הבירה הבינלאומי נערך ב-5 באוגוסט. אחרי יום הבירה הבינלאומי של שנת 2012, המייסדים התחשבו בדעת הקהל של המשתתפים ובחרו להעביר את החג ליום שישי הראשון באוגוסט.

== קישורים חיצוניים ==

* 

==הערות שוליים==

קטגוריה:בירה
קטגוריה:אירועים בחודש אוגוסט
קטגוריה:קליפורניה: תרבות
קטגוריה:מועדים בין-לאומיים
I See Fire

I See Fire (בעברית: אני רואה אש) הוא שיר שבוצע והופק על ידי הזמר והיוצר האנגלי אד שירן. השיר הוקלט עבור הפסקול של הסרט "ההוביט: מפלתו של סמאוג", שיצא לאקרנים ב-2013. במאי הסרט, פיטר ג'קסון, ביקש משירן לכתוב שיר עבור הסרט, לאחר שבתו של ג'קסון, קייטי, המליצה עליו. שירן צפה בסרט, כתב את השיר, והקליט את מרבית הרצועה באותו היום.

השיר יצא בתור הורדה דיגיטלית ב-5 בנובמבר 2013; גם הקליפ פורסם באותו יום. השיר נכנס למצעד הסינגלים הבריטי והגיע למקום 13, וכן למקום הראשון בניו זילנד בשבוע השישי, מה שהופך את השיר לסינגל הראשון של שירן שכבש את המצעד בניו זילנד. השיר אף היה מועמד לפרס סטלייט עבור קטגוריית השיר המקורי הטוב ביותר.

== מיקומי שיא ==
הסינגל זכה להצלחה רבה במצעדים והצליח להיכנס למצעדים רבים.

== קישורים חיצוניים ==

==הערות שוליים==

קטגוריה:שירי אד שירן
קטגוריה:ההוביט (סדרת סרטים)
קטגוריה:שירים שנכתבו על ידי אד שירן
קטגוריה:שירים באנגלית
קטגוריה:שירים על שרפות
קטגוריה:בלדות פולק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
יום החתול הבין-לאומי

חתולה מנמנמת
יום החתול הבין-לאומי חל ב-8 באוגוסט בכל שנה. הוא נקבע בשנת 2002 על ידי  (International Fund for Animal Welfare) וארגוני זכויות בעלי חיים נוספים, במטרה להעלות את המודעות לרווחתם של כ-600 מיליון חתולי בית - כולל חיות מחמד, חסרי בית וחתולי פרא - ושל 100,000 חתולי בר (המספרים נכונים לשנת 2019).

היום מצוין בכלי התקשורת וזוכה להתייחסות רבה ברשתות החברתיות, זאת לצד קריאה לציבור הרחב להצטרף ביום זה למיזמי התנדבות או תרומה, ולסייע למרכזי הצלה לחתולים, בין אם על ידי התנדבות אקטיבית, ובין אם על ידי תרומה של שמיכות, אוכל או כסף.

יום החתול הלאומי מצוין ברוב חלקי אירופה ב-17 בפברואר וברוסיה ב-1 במרץ.

==הערות שוליים==

קטגוריה:אירועים בחודש אוגוסט
קטגוריה:חתולים בתרבות
קטגוריה:ימי מודעות
מריה אליזבת, דוכסית סקסוניה

מריה אליזבת, דוכסית סקסוניה (בגרמנית: Marie Elisabeth von Sachsen; 22 בנובמבר 1610 – 24 באוקטובר 1684), הייתה בתו של יוהאן גאורג הראשון, הנסיך הבוחר מסקסוניה ואשתו של פרידריך השלישי, דוכס הולשטיין-גוטורפ.

==ביוגרפיה==
מריה אליזבת נולדה ב-22 בנובמבר 1610 בדרזדן, ליוהאן גאורג הראשון, הנסיך הבוחר מסקסוניה ולמגדלנה זיבילה, דוכסית פרוסיה, בתם של אלברכט פרידריך, דוכס פרוסיה ומריה אלאונורה מקלווה.

בשנת 1627 התארסה מריה אליזבת עם פרידריך השלישי, דוכס הולשטיין-גוטורפ, וב-21 בפברואר 1630 התחתנו השניים בדרזדן, ומריה אליזבת הביאה כנדוניה את ציוריו של לוקאס קראנאך האב.

בשנת 1659 מת בעלה פרידריך השלישי, דוכס הולשטיין-גוטורפ, ובשנת 1660 עברה מריה אליזבת להתגורר בטירת אוזום. מקום מגוריה החדש הפך עד מהרה למרכז תרבותי, ובשנת 1664 אף הביאה מריה אליזבת להדפסת התנ"ך, וב-24 באוקטובר 1684 מתה מריה אליזבת בביתה.

==משפחתה==
ב-21 בפברואר 1630 התחתנה מריה אליזבת עם פרידריך השלישי, דוכס הולשטיין-גוטורפ, ממנו נולדו לה 16 ילדים:
* סופיה אוגוסטה מהולשטיין-גוטורפ (1630–1680), התחתנה עם יוהאן השישי, נסיך אנהלט-צרבסט
* מגדלנה זיבילה מהולשטיין-גוטורפ (1631–1719), התחתנה עם גוסטב אדולף, דוכס מקלנבורג-גיסטרוב
* יוהאן אדולף מהולשטיין-גוטורפ (1632–1633)
* מריה אליזבת מהולשטיין-גוטורפ (1634–1665), התחתנה עם לודוויג השישי, רוזן הסן-דרמשטאדט
* פרידריך מהולשטיין-גוטורפ (1635–1654)
* הדוויג אלאונורה מהולשטיין-גוטורפ (1636–1715), התחתנה עם קרל העשירי גוסטב, מלך שוודיה
* אדולף אוגוסט מהולשטיין-גוטורפ (1637)
* יוהאן גאורג מהולשטיין-גוטורפ (1638–1655)
* אנה דורותיאה מהולשטיין-גוטורפ (1640–1713)
* כריסטיאן אלברכט, דוכס הולשטיין-גוטורפ (1641–1695) התחתן עם פרדריקה אמליה, נסיכת דנמרק
* גוסטב אולריך מהולשטיין-גוטורפ (1642)
* כריסטינה סבינה מהולשטיין-גוטורפ (1643–1644)
* אוגוסט פרידריך מהולשטיין-גוטורפ (1646–1705)
* אדולף מהולשטיין-גוטורפ (1647)
* אליזבת סופיה מהולשטיין-גוטורפ (1647)
* אוגוסטה מריה מהולשטיין-גוטורפ (1649–1728), התחתנה עם פרידריך השביעי, מרקיז באדן-דורלאך

== אילן יוחסין ==

==קישורים חיצוניים==

* [http://runeberg.org/dbl/11/0133.html מריה אליזבת, דוכסית סקסוניה] 
* 

קטגוריה:ילידות 1610
קטגוריה:דוכסיות גרמניות
קטגוריה:בית וטין
קטגוריה:נפטרים ב-1684
אלתית דבשתית

אלתית דבשתית, סלמון דבשתי, אלתית ורודה או סלמון ורוד (שם מדעי: Oncorhynchus gorbuscha) הוא מין של דג השייך למשפחת הסלמוניים החי בימים ובצעירותו בנהרות במערב אמריקה הצפונית ובחופי צפון אסיה.

== מאפיינים ==
אורכו של דג זה מגיע ל-76 ס"מ ומשקלו עד ל-6.8 ק"ג. הוא בעל גוף גדול ואפרפר עם גב מוגבה ובולט דמוי דבשת ולסת עליונה מעוקלת הגדולה יותר מהתחתונה. הזנב גדול והסנפירים קטנות. צבעו של הדג הבוגר מלמעלה כסוף עד זהוב ומלמטה ורוד, משם קיבל את שמו השני.

דגי האלתית חוזרים כל שנה למסע בנהרות ההרריים בהם נולדו ולשם כך נודדים לאורך מאות קילומטרים מהאוקיינוס. הם נודדות בין נהר סקרמנטו שבקליפורניה לנהר מקנזי שבקנדה ומצויות גם בנהר לנה בסיביר, בנהרות קוריאה ובהונשו שביפן. הסלמונים הבוגרים מטילים את ביציהם במימי הנהרות ובהם בוקעים הצעירים.

הדגים מושכים אחריהם מגוון טורפים ביניהם אורקה, כריש, דוב גריזלי ודוב שחור אמריקני, זאב אפור, עיטם לבן ראש, פוקת המפרץ, ארי ים קליפורני, אריה ים שטלר ולוטרות. אך הצייד העיקרי שלהם הוא האדם הדג אותם בכמויות מסחריות למאכל.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן יוליוס וולבאום
קטגוריה:סלמונאים
קטגוריה:דגי האוקיינוס הארקטי
קטגוריה:דגי האוקיינוס השקט
קטגוריה:יפן: דגי ים
קטגוריה:דגי ים ברוסיה
אלפרד שרמק

אלפרד שרמק (10 ביולי 1917 - 10 בדצמבר 2008) היה כירורג, אורולוג, מנתח כלי דם, פרופסור לכירורגיה בבית הספר לרפואה של הטכניון, מנהל מחלקה כירורגית ב' וכירורגית כלי דם בבית החולים רמב"ם, מנהל האגף הכירורגי בבית החולים רמב"ם, מראשוני העוסקים בתחום כירורגיית כלי דם בישראל.

==ביוגרפיה==

שרמק נולד ב-1917 לווילהלם ולצ'ציליה (לבית שיוביץ), אח לרודולף בטשין, צ'כיה. שרמק סיים את בחינות הבגרות ב-1936, והתקבל לבית ספר לרפואה בפראג.

פלישת הגרמנים לחבל הסודטים קטעה את לימודי הרפואה שלו, ובשנת 1939 נמלט עם משפחתו למחנה עבודה רוסי בהרי אורל, משם נמלטה המשפחה לסמרקנד במרכז אסיה. עם סיום מלחמת העולם השנייה, שב שרמק ב-1946 לעיר הולדתו טשין ובעזרת המוסד לעלייה ב' הגיע לווינה, שם סיים את לימודי הרפואה. בשנת 1950 קיבל שרמק דיפלומה.

שרמק התחתן עם מונה, ובהמשך נולדה הבת נעמי.

בשנת 1950 עלה שרמק למדינת ישראל, באניה גלילה. שרמק התחיל את עבודתו במחלקה הכירורגית בבית החולים רמב"ם, בהנהלתו של הפרופ' דוד ארליק. תחילה התגורר במחנה העולים כורדני ב', ובהמשך התגוררה משפחתו שנים רבות בחדר קטן בבית החולים.

בשנים 1956–1957 עסק בפיתוח אנגיוגרפיה, אשר בוצעה על ידי כירורגים, ולא על ידי רנטגנולוגים. שרמק פיתח מערכת מאולתרת לבצוע אאורטוגרפיה טרנס לומברית עם מחט ענקית.

שרמק סיים 3 סוגי התמחויות: בכירורגיה כללית, באורולוגיה ובכירורגית כלי-דם.

בפברואר 1965 בוצעה ברמב"ם השתלת כליה מן המת, לראשונה בישראל על ידי הפרופ' דוד ארליק. עוזרו בניתוח היה שרמק. לאחר מכן, נשלח שרמק לארצות הברית להשתלם בכירורגית כלי דם.

במהלך השנים התמנה למנהל מחלקה כירורגית. בתחילת שנות השבעים של המאה העשרים מונה שרמק למנהל האגף הכירורגי בבית החולים רמב"ם.

שרמק היה מרצה לכירורגיה בבית הספר לרפואה של הטכניון. בשנת 1972 הוא מונה לפרופסור חבר קליני.

בשנת 2003, בגיל 86, לאחר 53 שנות עבודה בבית החולים רמב"ם, פרש שרמק לגמלאות.

מתלמידיו הרבים : פרופ' עמי ברזילי, פרום' יגאל קם.

שרמק נפטר בשנת 2008. נקבר בבית העלמין כפר יהושע (כפר סמיר) הותיר בת (נעמי רום) ושלושה נכדים (אשתו נפטרה בשנת 2003).

==פיתוח מהפכני לניתוח ורידים על ידי שרמק==
בעיה של קרישת דם לאחר ניתוח ורידים, בעיקר בווריד המרכזי, גרמה לעיתים לנמק ולצורך בקטיעת גפה. בסוף שנת 1973 שרמק הגה רעיון שנלמד אחר כך בכל העולם. שרמק חיבר עורק קטן שהזרים דם עורקי לאזור המנותח והסירו רק לאחר שהניתוח התאחה והגפה ניצלה מקטיעה.

==לקריאה נוספת==
* [https://www.rambam.org.il/?catid=%7BC44FB8DB-D1BF-41FF-B137-BE74CCF7A954%7D&itemid=%7B9A962260-48BB-4F83-B7D6-EED460FA021C%7D" היינו ציונים" - דור הראשונים - פרופ' אלפרד שרמק] (פרויקט מיוחד לרגל 70 שנה לרמב"ם: פרק ראשון 1938–1952)
* [https://web.archive.org/web/20170815183337/http://www.israel-surgery.org.il/history.asp פרופ' אלפרד שרמק - מאבות הכירורגיה הישראלי] (אגוד הכירורגים בישראל)
* [https://www.ncbi.nlm.nih.gov/pubmed/?term=schramek+a ממחקריו של שרמק] (באתר PubMed)

==הערות שוליים==

קטגוריה:כירורגים ישראלים
קטגוריה:מנתחי כלי דם ישראלים
קטגוריה:אורולוגים ישראלים
קטגוריה:סגל רמב"ם - הקריה הרפואית לבריאות האדם
קטגוריה:סגל הטכניון: רפואה
קטגוריה:ישראלים ילידי צ'כיה
קטגוריה:עולים לאחר קום המדינה: 1948–1950
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1917
קטגוריה:ישראלים שנפטרו ב-2008
מחוז פרמנה

מחוז פרמנה (באנגלית: County Fermanagh, באירית: Contae Fir Manach) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר אניסקילן, בו היא גם העיר הגדולה והמאוכלסת ביותר. לפי מפקד אוכלוסין משנת 2011, מתגוררים במחוז כ-61,805 תושבים, רובם משתייכים לנצרות הקתולית. המחוז גובל במחוז טיירון שבצפון אירלנד מצפון מזרח, ובמחוז דניגול מצפון מערב, במחוז ליטרים מדרום מערב, במחוז קאוואן מדרום ובמחוז מונאהן ממזרח, ארבעת האחרונים מחוזות באירלנד.

המחוז הוא כפרי בעיקרו, ובמרכזו נמצא לוך ארן - המופרד בין חלקו הדרומי לצפוני. 30% משטח המחוז מכוסה במים. השטחים הכפריים במחוז נפגעו קשות מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-156,481 תושבים, בסוף המאה ה-19 התגוררו בו כ-65,430 תושבים בלבד, ואילו עד שנות ה-60 של המאה ה-20 חלה ירידה נוספת והתגוררו בו כ-49,886 תושבים. עלייה החלה להרשם רק משנות ה-70 של המאה ה-20, למרות שעד היום לא הצליחה אוכלוסיית המחוז להתאושש, והיא עומדת על בערך 35% מאוכלוסייתו המקורית.

==קישורים חיצוניים==

קטגוריה:קצרמר גאוגרפיה של אירלנד
קטגוריה:אלסטר
פרמנה
מחוז טיירון

מחוז טיירון (באנגלית: County Tyrone, באירית: Contae Tír Eoghain) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר אומה, בו היא גם העיר הגדולה והמאוכלסת ביותר. לפי מפקד אוכלוסין משנת 2011, מתגוררים במחוז כ-177,986 תושבים, רובם משתייכים לנצרות הקתולית. המחוז גובל במחוז פרמנה מדרום מערב, במחוז לונדונדרי מצפון ובמחוז ארמה מדרום מזרח, שלושת האחרונים בצפון אירלנד, ובמחוז דניגול ממערב ובמחוז מונאהן מדרום, שני האחרונים מחוזות באירלנד. שם המחוז נלקח מהממלכה הגאלית טיירון, שהתקיימה באלסטר עד המאה ה-17.

המחוז שוכן לחופיו הדרום-מערביים של לוך ניי. בעבר המחוז חלש על שטחים נוספים שכיום הם חלק ממחוז לונדונדרי. המחוז נשלט עד המאה ה-17 על ידי שבט או׳ניל, מהשבטים האיריים החזקים ביותר באלסטר. השטחים הכפריים במחוז נפגעו קשות מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-312,956 תושבים, בסוף המאה ה-19 התגוררו בו כ-150,567 תושבים בלבד, ואילו עד שנות ה-30 של המאה ה-20 חלה ירידה נוספת והתגוררו בו כ-127,586 תושבים. עלייה החלה להרשם רק משנות ה-50 של המאה ה-20, למרות שעד היום לא הצליחה אוכלוסיית המחוז להתאושש, והיא עומדת על בערך 55% מאוכלוסייתו המקורית.

==קישורים חיצוניים==

קטגוריה:קצרמר גאוגרפיה של אירלנד
קטגוריה:אלסטר
טיירון
מחוז לונדונדרי

מחוז לונדונדרי (באנגלית: County Londonderry, באירית: Contae Dhoire) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר קולריין, על אף שהעיר הגדולה בו היא העיר דרי. לפי מפקד אוכלוסין משנת 2011, מתגוררים במחוז כ-247,132 תושבים, רובם משתייכים לנצרות הקתולית. המחוז גובל במחוז טיירון מדרום, במחוז אנטרים ממזרח ובמחוז דניגול ממערב, האחרון מחוז באירלנד, כמו כן, המחוז גובל באוקיינוס האטלנטי מצפון. השם "דרי" הוא אנגליזציה של המילה האירית Daire או Doire, שמשמעותה "חורשת האלונים". הרשויות הבריטיות והיוניוניסטים של צפון אירלנד מתייחסים למחוז כ"לונדונדרי" ואילו הרפובליקנים של צפון אירלנד ואירלנד עצמה מתייחסים אליו כ"דרי" בלבד.

המחוז שוכן לחופיו הצפון מערביים של לוך ניי. השטחים הכפריים במחוז נפגעו מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-222,174 תושבים, בסוף המאה ה-19 התגוררו בו כ-144,404 תושבים בלבד, ואילו עד שנות ה-20 של המאה ה-20 חלה ירידה נוספת והתגוררו בו כ-139,693 תושבים. עלייה החלה להרשם רק משנות ה-30 של המאה ה-20, ואוכלוסייתו הצליחה לחזור לגודלה של לפני הרעב עם תחילת שנות ה-2000.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קצרמר גאוגרפיה של אירלנד
קטגוריה:אלסטר
לונדונדרי
הוסטיליאנוס

גַּאיוּס וַואלֶנְס הוֹסְטִילִיָאנוּס מֶסִיוּס קְוִוינְטוּס אוֹגוּסְטוּס (בלטינית: Hostilian Gaius Valens Hostilianu Messius Quintus Augustus; 230? – 251) היה קיסר רומאי ששלט במשותף עם טרבוניאנוס גאלוס במהלך שנת 251.

נולד למצביא הצבאי הרומי ומי שעתיד להיות קיסר גאיוס מסיוס קווינטוס דקיוס ואשתו האצילה הרומאית הרניה קופרסניה אטרוסקילה. הוא נולד כלל הידוע בשנת 230 או בסמוך לכך בעיר סִירְמִיוּם, בירת הפרובינציה הרומית פאנוניה (סרמסקה מיטרוביצה, סרביה). עם עליית אביו לכס המלוכה הוא זכה לכבוד וחינוך השמורים לנסיך רומאי אך חיי בצל אחיו הבכור והמועדף הרניוס אטרוסקוס שאף זכה לשבת לזמן קצר על כס המלוכה לצד האב.

בתקופת השלטון של בני המשפחה היה מצב האימפריה הרומית היה בכי רע, ומפקדי צבא רומאיים מפרובינציות שונות מרדו כנגד השלטון המרכזי בתקווה לתפוס את כיסא הקיסרות או לקרוע נתחים מגוף האימפריה. תקופת שלטונם הקצרה נחשבת לשיא של משבר המאה ה-3 במהלכו התחלפו 25 קיסרים על כס השלטון, והקיסרות חוותה משברים צבאיים, מדיניים וכלכליים חמורים. בנוסף, בשנת 251 פרצה מגפת קיפריאנוס – ככל הנראה אבעבועות שחורות, שגרמה לתמותה גבוהה ופגעה בכוח האדם שעבד בחקלאות, אך בעיקר ביכולתה של הקיסרות לגייס חיילים לצבאה ולהגן על עצמה. השבטים הגרמניים שחשו את חולשת האימפריה החלו בסדרת פלישות נועזות אל מעבר לגבולות שחייבו את דקיוס לצאת לסדרת מערכות על מנת להדוף את הפולשים, בתקופה זו החלו הגותים את סדרת התקפותיהם על האימפריה הרומית, אחת ההתקפות המתועדות הראשונות הייתה בתקופת שלטונם של דקיוס והרניוס אטרוסקוס, כנגד תראקיה. הצבאות נפגשו ב-25 ביוני 251 בקרב אבריטוס המכריע. הקרב נערך בפרובינציית מואסיה בסמוך לעיר הבולגרית המודרנית ראזגרד, הצבא הרומאי נלכד בביצות שבשדה הקרב והושמד לחלוטין, הקיסר דקיוס עצמו היה בין הנספים וביחד עם הרניוס אטרוסקוס נרשם בספרי ההיסטוריה כקיסרים הרומאים הראשונים שנהרג במלחמה כנגד אויב זר.

עם מותם בחר הצבא הרומי את טרבוניאנוס גאלוס כקיסר, בעוד יורש העצר של דקיוס, בנו הצעיר הוסטיליאנוס יושב ברומא. בצעד יוצא דופן הכריז טרבוניאנוס גאלוס על הוסטיליאן כשותף לו בתפקיד הקיסר כדי למנוע מלחמת אזרחים. באותה שנה מת הוסטיליאנוס ממגפה שפרצה ברומא, וגאלוס מינה את בנו וולוסיאנוס כקיסר-שותף.

==לקריאה נוספת==
*
* אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955.

<div class="mw-content-ltr">
*  The Cambridge Ancient History Volume 12: The Crisis of Empire, AD 193-337, 2nd editionEdited by Alan Bowman, University of Cambridge 2005 
</div>

==קישורים חיצוניים==

* קטע מתבליט על ארון קבורה רומאי משנת 251 המתאר סצנה ובה ככל הנראה הוסטיליאנוס בעת קרב עם לוחמים גרמאניים

קטגוריה:קיסרי רומא
קטגוריה:ילידי 230
קטגוריה:נפטרים ב-251
פרנץ יוזף הראשון, נסיך ליכטנשטיין

פרנץ יוזף הראשון, נסיך ליכטנשטיין (בגרמנית: Franz Joseph I von Liechtenstein, 19 בנובמבר 1726 - 18 באוגוסט 1781), היה נסיך ליכטנשטיין בשנים 1772–1781.

==ביוגרפיה==
פרנץ יוזף נולד ב-19 בנובמבר 1726 במילאנו, לעמנואל, נסיך ליכטנשטיין ולאנטוניה, רוזנת דיטריכשטיין-וייכזלשטדט, בתם של קרל לודוויג, רוזן דיטריכשטיין ומריה תרזה אנה, רוזנת טראוטמאנסדורף. מכיוון שבני דודו יוזף ונצל הראשון, נסיך ליכטנשטיין מתו בינקותם, אומץ פרנץ יוזף על ידי דודו והוכרז כיורשו. במהלך מלחמת הירושה האוסטרית ליווה פרנץ יוזף את דודו במערכה בצפון איטליה, ואף לחם לצידו בקרב פיאצ'נצה בשנת 1746, שבו ניצחו הכוחות הקיסריים.

בשנת 1763 נסע פרנץ יוזף מטעם פרנץ הראשון, קיסר האימפריה הרומית הקדושה אל ספרד, כדי להביא את מריה לואיסה, נסיכת ספרד - כלתו של הארכידוכס לאופולד. בשנת 1767 מונה פרנץ יוזף חבר המועצה הקיסרית, ובשנת 1771 הוא קיבל את מסדר גיזת הזהב.

בשנת 1772 מת דודו יוזף ונצל הראשון, נסיך ליכטנשטיין, ופרנץ יוזף עלה לשלטון במקומו. פרנץ יוזף טיפל בבעיותיה הכלכליות של הנסיכות, והרחיב מאוד את אוסף האמנות שלה. ב-18 באוגוסט 1781 מת פרנץ יוזף במץ, ובנו אלויס הראשון, נסיך ליכטנשטיין עלה לשלטון במקומו.

==משפחתו==
ב-6 ביולי 1750 התחתן פרנץ יוזף עם לאופולדינה, רוזנת שטרנברג, בתם של פרנץ פיליפ, רוזן שטרנברג ולאופולדינה, רוזנת שטארהמברג, ממנה נולדו לו 8 ילדים:
* יוזף פרנץ דה פאולה עמנואל פיליפ איזיאס, נסיך ליכטנשטיין (1752–1754)
* לאופולדינה מריה אנה פרנציסקה דה פאולה אדלגונדה, נסיכת ליכטנשטיין (1754–1823), התחתנה עם קרל עמנואל, רוזן הסן-ריינפלס-רוטנבורג
* מריה אנטוניה אלויסיה ואלבורגה מכטילדיס, נסיכת ליכטנשטיין (1756–1821)
* פרנץ דה פאולה יוזף, נסיך ליכטנשטיין (1758–1760)
* אלויס הראשון, נסיך ליכטנשטיין (1759–1805)
* יוהאן הראשון יוזף, נסיך ליכטנשטיין (1760–1836)
* פיליפ ג'וזף אלויס מרטיניאנוס, נסיך ליכטנשטיין (1762–1802)
* מריה יוזפה הרמנגילדה, נסיכת ליכטנשטיין (1768–1845), התחתנה עם ניקולאוס השני, נסיך אסטהארזי השביעי

==אילן יוחסין==

==קישורים חיצוניים==

קטגוריה:נסיכי ליכטנשטיין
קטגוריה:בית ליכטנשטיין
קטגוריה:אבירי מסדר גיזת הזהב
קטגוריה:ילידי 1726
קטגוריה:נפטרים ב-1781
קודשי קודשים

קודשי קדשים הם סוג מסוים של קרבנות שקדושתם חמורה, יותר מקרבנות קודשים קלים. בקודשי קדשים אין חלק שנאכל לבעלי הקרבן, כאשר עולה אסורה באכילה, וחטאת ואשם נאכל רק לכהנים בעזרה, ואכילתם היא מצווה ומכפרת על הבעלים.

קודשי קדשים הם: עולה, חטאת (גם קורבנות העוף), אשם, ושלמי ציבור (שלמי עצרת). כל המנחות יש להם דינים משותפים עם קודשי הקודשים (חוץ מלחם התודה והנזיר).

==מקורות בפסוקים==

מפסוקים אלה לומד הספרי. את כל הדברים שניתנים לכהן שקרואים קדשי קדשים: "מן האש" זה עורות העולה, "מנחתם" זה כל המנחות, "חטאתם" זה כל החטאות, ו"אשמם" זה כל האשמות. שלמי הציבור נלמדים מהפסוק בהיקש לחטאת.

==מצוות אכילה בקדשי קדשים==
אכילת קדשי קדשים הנאכלים על ידי הכהנים (חטאת ואשם) מכפרת על הבעלים. דין זה נלמד מהפסוק . מכאן למדו חז"ל במסכת פסחים שכל עוד הכהנים לא אוכלים - אין כפרה לבעלי הקרבן. דין זה פוסק הרמב"ם כמצוות עשה לאכול החטאת והאשם.

==ההבדלים בין קדשי קדשים לקדשים קלים==
*מקום השחיטה - קודשי קודשים שנשחטים רק בצפון העזרה לעומת קדשים קלים ניתנים לשחיטה בכל רחבי העזרה.
*אכילה - עולות אינן נאכלות כלל אך עורותם ניתנים לכהנים, בחטאות הנאכלות ובאשם לאחר הקרבת האימורים שאר הבשר נאכל לכהנים זכרים. זאת לעומת שאר קדשים קלים שנאכלים על ידי הבעלים.
**מקום האכילה - קדשי קדשים שנאכלים הם רק בעזרה בניגוד לקדשים קלים שנאכלים בכל ירושלים.
**זמן האכילה - זמן האכילה של קודשי קדשים הנאכלים הוא יום ולילה (יום השחיטה, והלילה שלאחריו) מלאחר השחיטה, (גם קורבן תודה, נאכל ליום ולילה). לעומת שאר הקדשים הקלים שזמנם שני ימים ולילה (חוץ מקורבן פסח, שנאכל רק בלילה שלאחר הקרבתו).
*זמן המעילה - בקודשי קודשים נחשב כמועל בקודשים משעה שהקדשו, לאחר שנזרק דמו מועל רק אם השתמש בבשר הקורבן שמיועד להישרף על גבי המזבח. אבל דין מעילה בקודשים קלים, תחילת זמנו רק לאחר זריקת הדם על המזבח ורק על האימורים שמיועדים להישרף על גבי המזבח. הסיבה להבדל זה היא, שקודשי קודשים נחשבים מתחילה כמיועדים להקרבה, ורק לאחר זריקת הדם מתחדש ההיתר לכוהנים לאכול מן הבשר, ובכך פוקע ממנו איסור מעילה. לעומת זאת קודשים קלים אינם מוגדרים מלכתחילה כמיועדים להקרבה, ולכן לא נוהג בהם איסור מעילה בחייהם, ורק לאחר זריקת הדם, כשמתברר איזה חלקים מן הקורבן מיועדים להקטרה על המזבח ואיזה לאכילה, חל איסור מעילה על החלקים המיועדים למזבח.

==הערות שוליים==

קטגוריה:קורבנות ביהדות
גאורג לודוויג, נסיך הולשטיין-גוטורפ

גאורג לודוויג, נסיך הולשטיין-גוטורפ (בגרמנית: Georg Ludwig von Schleswig-Holstein-Gottorf; 16 במרץ 1719 – 7 בספטמבר 1763), היה אביו של פטר הראשון, הדוכס הגדול של אולדנבורג.

==ביוגרפיה==
גאורג לודוויג נולד ב-16 במרץ 1719 בהמבורג, לכריסטיאן אוגוסט מהולשטיין-גוטורפ, נסיך אויטין ואלברטינה פרדריקה מבאדן-דורלאך, בתם של פרידריך השביעי, מרקיז באדן-דורלאך ואוגוסטה מריה מהולשטיין-גוטורפ.

בשנת 1744 הצטרף גאורג לודוויג לצבא הפרוסי, ובשנת 1744 הועלה לדרגת גנרל מיור. במהלך מלחמת שבע השנים לחם גאורג לודוויג תחת פיקודו של גנרל-פלדמרשל הנס פון להואלדט, ובשנת 1757 הועלה לדרגת גנרל לוטננט. בשנת 1760 לחם גאורג לודוויג בקרב טורגאו, אולם בעקבות איטיותו בקרב פוטר לאחר מכן מהצבא בידי פרידריך השני, מלך פרוסיה.

בשנת 1762 הצטרף גאורג לודוויג לצבא האימפריה הרוסית, ולאחר הדחת פיוטר השלישי, קיסר רוסיה בידי אחייניתו יקטרינה השנייה, קיסרית רוסיה, הועלה גאורג לודוויג לדרגת גנרל-פלדמרשל.

ב-7 באוגוסט 1763 מתה אשתו סופיה שרלוטה, נסיכת שלזוויג הולשטיין-זונדרבורג-בק, ובדיוק חודש לאחר מכן ב-7 בספטמבר מת גאורג לודוויג בקיל.

==משפחתו==
ב-1 בינואר 1750 התחתן גאורג לודוויג עם סופיה שרלוטה, נסיכת שלזוויג הולשטיין-זונדרבורג-בק, בתם של פרידריך וילהלם השני, דוכס שלזוויג הולשטיין-זונדרבורג-בק ואורסולה אנה, רוזנת העיר דוהנה-שלודין-קארווינדן, ממנה נולדו לו 3 ילדים:
* פרידריך מהולשטיין-גוטורפ (1751–1752).
* וילהלם מהולשטיין-גוטורפ (1753–1772).
* פטר הראשון, הדוכס הגדול של אולדנבורג (1755–1823).

== אילן יוחסין ==

==קישורים חיצוניים==

קטגוריה:נסיכים גרמנים
קטגוריה:גנרל-פלדמרשלים רוסים
קטגוריה:אבירי מסדר העיט השחור
קטגוריה:מלחמת שבע השנים:אישים
קטגוריה:גרמנים שנולדו ב-1719
קטגוריה:נפטרים ב-1763
דיז'ון (כדורגל)

דיז'ון פוטו-קוֹר ד'אור (בצרפתית: Dijon FCO) הוא מועדון כדורגל צרפתי המשחק בעיר דיז'ון. המועדון הוקם בשנת 1998 כתוצאה ממיזוג בין שני מועדונים מקומיים בעיר. בעונת עלה המועדון לליגה ראשונה. בעונת ירד בחזרה לליגה השנייה, ושנה לאחר מכן עלה שוב לליגה הראשונה.

בסיום עונת 2020/2021 שבה לליגת המשנה, ובעונה שלאחריה סיימה במקום ה-18 והדרדרה לליגה השלישית.

==סגל הקבוצה==
נכון ל-5 באוגוסט 2021

 

 (בהשאלה מאולימפיק ליון)

 

 (בהשאלה מברסט)

== קישורים חיצוניים ==

* 

קטגוריה:קבוצות כדורגל צרפתיות
קטגוריה:קבוצות כדורגל שהוקמו ב-1998
קטגוריה:בורגון
פרס דיימון נייט

פרס דיימון נייט (באנגלית: Damon Knight Memorial Grand Master Award) הוא פרס מפעל חיים המחולק על ידי אגודת סופרי המדע הבדיוני והפנטזיה של אמריקה (SFWA) החל מ-1975, לסופר מדע בדיוני אחד, פעם בשנה או שנתיים, לצדו של טקס חלוקת פרס נבולה. שמו המקורי של הפרס היה Grand Master Award, אך לאחר מותו של הסופר דיימון נייט, מייסד ה-SFWA, באפריל 2002 השתנה השם לזכרו.

== רשימת הזוכים ==
* 1975 רוברט היינליין (1907–1988)
* 1976 ג'ק ויליאמסון (1908–2006)
* 1977 קליפורד סימאק (1904–1988)
* 1978 —
* 1979 ל. ספראג דקאמפ (1907–2000)
* 1980 —
* 1981 פריץ לייבר (1910–1992)
* 1982 —
* 1983 —
* 1984 אנדרה נורטון (1912–2005)
* 1985 —
* 1986 ארתור סי. קלארק (1917–2008)
* 1987 אייזק אסימוב (1920–1992)
* 1988 אלפרד בסטר (1913–1987)
* 1989 ריי ברדבורי (1920–2012)
* 1990 —
* 1991 לסטר דל ריי (1915–1993)
* 1992 —
* 1993 פרדריק פול (1919–2013)
* 1994 —
* 1995 דיימון נייט (1922–2002)
* 1996 א. א. ון ווגט (1912–2000)
* 1997 ג'ק ואנס (1916–2013)
* 1998 פול אנדרסון (1926–2001)
* 1999 האל קלמנט (1922–2003)
* 2000 בריאן אולדיס (1925–2017)
* 2001 פיליפ חוזה פארמר (1918–2009)
* 2002 —
* 2003 אורסולה לה גווין (1929–2018)
* 2004 רוברט סילברברג (1935–)
* 2005 אן מק'קפרי (1926–2011)
* 2006 הרלן אליסון (1934–2018)
* 2007 ג'יימס גאן (1923–2020)
* 2008 מייקל מורקוק (1939–)
* 2009 הארי הריסון (1925–2012)
* 2010 ג'ו הולדמן (1943–)
* 2011 —
* 2012 קוני ויליס (1945–)
* 2013 ג'ין וולף (1931–)
* 2014 סמואל דילייני (1942–)
* 2015 לארי ניבן (1938–)
* 2016 סי. ג'יי. צ'רי (1942–)
* 2017 ג'יין יולן (1939–)
* 2018 פיטר ביגל (1939–)
* 2019 ויליאם גיבסון (1948–)
* 2020 לויס מקמסטר בוז'ולד (1949–)
* 2021 נלו הופקינסון (1960–)
* 2022 מרצדס לאקי (1950–)
* 2023 (1952–)

== ראו גם ==
* פרס הוגו

== קישורים חיצוניים ==
* 
* [http://www.sfadb.com/SFWA_Grand_Master_Award על הפרס], באתר SFWA

== הערות שוליים ==

*
קטגוריה:פרסי מדע בדיוני
קטגוריה:פרסים ספרותיים
קטגוריה:פרסי ספרות אמריקאיים
קטגוריה:פרסים אמריקאיים
אלברטינה פרדריקה, מרקיזת באדן-דורלאך

אלברטינה פרדריקה, מרקיזת באדן-דורלאך (בגרמנית: Albertina Frederica von Baden-Durlach; 3 ביולי 1682 - 22 בדצמבר 1755), הייתה אמם של אדולף פרדריק, מלך שוודיה, פרידריך אוגוסט הראשון, דוכס אולדנבורג, ויוהנה אליזבת, נסיכת הולשטיין-גוטורפ, אמה של יקטרינה השנייה, קיסרית רוסיה.

==ביוגרפיה==
אלברטינה פרדריקה נולדה ב-3 ביולי 1682 בטירת קרלסבורג, דורלאך, לפרידריך השביעי, מרקיז באדן-דורלאך ולאוגוסטה מריה מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת, דוכסית סקסוניה.

ב-2 בספטמבר 1704 התחתנה אלברטינה פרדריקה עם כריסטיאן אוגוסט מהולשטיין-גוטורפ, נסיך אויטין, ממנו נולדו לה 11 ילדים. בשנת 1726 מת בעלה כריסטיאן אוגוסט, ובנה אדולף פרידריך, נסיך אויטין ירש את נחלותיו ותאריו. מכיוון שבנה היה קטין, שימשה אלברטינה פרדריקה כעוצרת בשמו עד לבגרותו, ובנוסף הורישה לו אחוזות מנחלותיה. מכיוון שאלברטינה פרדריקה הייתה נכדתה של כריסטינה מגדלנה מפפאלץ-צווייבריקן, נבחר בנה אדולף פרידריך ליורש העצר השוודי, ובשנת 1751 הוא עלה לשלטון בשוודיה כאדולף פרדריק, מלך שוודיה.

ב-22 בדצמבר 1755 מתה אלברטינה פרדריקה בהמבורג, והיא בת 73 שנים.

==משפחתה==
ב-2 בספטמבר 1704 התחתנה אלברטינה פרדריקה עם כריסטיאן אוגוסט מהולשטיין-גוטורפ, נסיך אויטין, ממנו נולדו לה 11 ילדים:
* הדוויג סופיה, נסיכת הולשטיין-גוטורפ (1705–1764)
* קרל אוגוסט, דוכס הולשטיין-גוטורפ (1706–1727)
* פרדריקה אמליה, נסיכת הולשטיין-גוטורפ (1708–1731)
* אנה, נסיכת הולשטיין-גוטורפ (1709–1758), התחתנה עם וילהלם, נסיך סקסוניה-גותה-אלטנבורג
* אדולף פרדריק, מלך שוודיה (1710–1771)
* פרידריך אוגוסט הראשון, דוכס אולדנבורג (1711–1785)
* יוהנה אליזבת, נסיכת הולשטיין-גוטורפ (1712–1760), התחתנה עם כריסטיאן אוגוסט, נסיך אנהלט-צרבסט
* פרדריקה אמליה, נסיכת הולשטיין-גוטורפ (1713)
* וילהלם כריסטיאן, נסיך הולשטיין-גוטורפ (1716–1719)
* פרידריך קונרד, נסיך הולשטיין-גוטורפ (1718)
* גאורג לודוויג, נסיך הולשטיין-גוטורפ (1719–1763)

== אילן יוחסין ==

== קישורים חיצוניים ==

* 

קטגוריה:נסיכות גרמניות
קטגוריה:ילידי 1682
קטגוריה:נפטרות ב-1755
ספר יעץ

מדף עם כרכי [[אנציקלופדיה בריטניקה, מהדורה 15]]
ספר יעץ הוא ספר או מאגר מידע שמטרתו לספק מידע עובדתי אמין, באופן קל לחיפוש והתמצאות. ספר יעץ הוא שם כולל למילונים, אנציקלופדיות, לקסיקונים, אטלסים, אלמנכים וקטלוגים, כלליים או ממוקדים בתחום ידע מסוים. המידע מסודר באופן שיקל על צרכן המידע להתמצא בו (במיון אלפביתי, כרונולוגי או לפי נושאים) ופעמים רבות כולל ספר היעץ מפתחות (אינדקסים) לפי חיתוכים שונים על מנת להקל את מציאת המבוקש. בשל התחדשות הידע נהוג שההוצאה לאור שמוציאה את הספרים מוציאה עדכונים תקופתיים ומהדורות חדשות. בעידן האינטרנט מתפרסמים בדרך-כלל עדכונים שוטפים באתרים ייעודיים של ספרי היעץ, עד כדי ביטול מוחלט של מהדורת הדפוס בתמורה למהדורה מקוונת בלבד. עקב ההשקעה הרבה באיסוף המידע ועדכונו השוטף, ספרי יעץ ברמה גבוהה הם ספרים יקרים מאוד ומיועדים בעיקר לספריות עיון. עם זאת, קיימים ספרי יעץ פופולריים וזולים יותר לרכישה על ידי משקי בית, תלמידים וכדומה. בספריות מרוכזים ספרי היעץ במדור מיוחד, לרוב סמוך לכניסה.

==ראו גם==
* ספרי עזר שיש עליהם ערך בוויקיפדיה

== לקריאה נוספת ==
<div class="mw-content-ltr">
* Jack Lynch, You Could Look It Up: The Reference Shelf From Ancient Babylon to Wikipedia, Bloomsbury Press, 2016 
</div>

== קישורים חיצוניים ==

* 

*
יעץ
קטגוריה:ספרנות
מחוז אנטרים

מחוז אנטרים (באנגלית: County Antrim, באירית: Contae Aontroim) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר אנטרים, על שמה הוא קרוי, על אף שהעיר הגדולה בו היא העיר בלפסט, בירת צפון אירלנד, אשר רובה נמצאת בשטח המחוז ושאריתה נמצאת בשטח מחוז דאון. לפי מפקד אוכלוסין משנת 2011, מחוז אנטרים הוא המאוכלס ביותר בצפון אירלנד ומתגוררים בו כ-618,108 תושבים, רובם משתייכים לנצרות הפרוטסטנטית. המחוז גובל במחוז דאון מדרום, במחוז לונדונדרי ממערב, באוקיינוס האטלנטי מצפון ובתעלה הצפונית ממזרח. המחוז שוכן לחופיו הצפון-מזרחיים של לוך ניי, ובצפונו נמצאת סוללת הענק, אתר מורשת עולמי של אונסק"ו. בעיירה בושמילס שבמחוז נמצאת מזקקת הבלנדד ויסקי של המותג בושמילס. כ-1,832 תלמידים מהמחוז לומדים בגיילסקונה, רשת בתי ספר בה כלל השיעורים מועברים בשפה האירית.

==קישורים חיצוניים==

קטגוריה:קצרמר גאוגרפיה של אירלנד
מחוז אנטרים
אנטרים
אליפות העולם בכדורסל נשים 2002

אליפות העולם בכדורסל נשים 2002 היא אליפות העולם בכדורסל נשים ה-14 שאורגנה על ידי פיב"א ונערכה בסין בין ה-14 בספטמבר ל-25 בספטמבר 2002.

ארצות הברית ניצחה בתחרות בפעם השביעית בתולדות האליפות.

==הנבחרות המשתתפות==
{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| סין 
|-
|אמריקה
| align=center| 4
|ארצות הברית ברזיל קובה ארגנטינה||אלופה אולימפיתאלופת אמריקה מקום שני באליפות אמריקה מקום שלישי באליפות אמריקה
|-
| אירופה
| align=center| 5
| צרפת רוסיה ספרד ליטא יוגוסלביה||אלופת אירופהמקום שני באליפות אירופהמקום שלישי באליפות אירופהמקום רביעי באליפות אירופה מקום חמישי באליפות אירופה
|-
| אסיה
| align=center| 3
| יפן קוריאה הדרומית טאיוואן|| מקום שני באליפות אסיה מקום שלישי באליפות אסיה מקום רביעי באליפות אסיה 
|-
| אוקיאניה
| align=center| 1
| אוסטרליה|| אלופת אוקיאניה 
|-
| אפריקה
| align=center| 2
| סנגל תוניסיה ||אלופת אפריקהמקום שני באליפות אפריקה
|}

==שיטת המשחקים==
תחילה התקיים השלב המוקדם בארבעה בתים. 12 קבוצות העפילו להמשך התמודדות על האליפות. הם התמודדות בשני בתים. ארבע קבוצות מכל בית העפילו למשחקי רבע הגמר ובהמשך חצי הגמר והגמר.

==השלבים המתקדמים==
===בית ה'===
{| class="wikitable" width="65%"
|----- bgcolor="#efefef"
!מיקום
!נבחרת
!ניצחונות
! הפסדים
!קליעה 
!ספיגה
!הפרש
!נקודות
|- bgcolor=#FFA500
|1|| ברזיל
||5||1||492||391|| 101||11
|- bgcolor=#FFA500
|2|| אוסטרליה
||5||1||524||393|| 131||11
|- bgcolor=#FFA500
|3|| סין
||4||2||472||428|| 44||10
|- bgcolor=#FFA500
|4|| ספרד
||4||2||473||398|| 75||10
|- 
|5|| יוגוסלביה
||2||4||466||474||8-||8
|- 
|6|| ארגנטינה
||1||5||352||517||165-||7
|}

=== בית ו'===
{| class="wikitable" width="65%"
|----- bgcolor="#efefef"
!מיקום
!נבחרת
!ניצחונות
! הפסדים
!קליעה 
!ספיגה
!הפרש
!נקודות
|- bgcolor=#FFA500
|1|| ארצות הברית
||6||0||553||307|| 246||12
|- bgcolor=#FFA500
|2|| רוסיה
||5||1||482||368|| 114||11
|- bgcolor=#FFA500
|3|| צרפת
||4||2||511||414|| 97||10
|- bgcolor=#FFA500
|4|| קוריאה הדרומית
||3||3||458||484||26-||9
|- 
|5|| ליטא
||2||4||397||489||92-||8
|- 
|6|| קובה
||1||5||392||466||74-||7
|}
===משחקי הגמר===

משחק על המקום השלישי

==דירוג סופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| ארצות הברית 
|- bgcolor=silver
| 2|| רוסיה 
|- bgcolor=cc9966
| 3|| אוסטרליה
|-
| 4|| קוריאה הדרומית
|-
| 5|| ספרד 
|-
| 6|| סין
|-
| 7|| ברזיל 
|-
| 8|| צרפת
|-
| 9|| קובה
|-
| 10|| ארגנטינה
|-
| 11|| ליטא
|-
| 12|| יוגוסלביה
|-
| 13|| יפן 
|-
| 14|| טאיוואן
|-
| 15|| סנגל
|-
| 16|| תוניסיה
|}

==קישורים חיצוניים==
* [http://archive.fiba.com/pages/eng/fa/event/p/cid//sid/3119/_/2002_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-2002
קטגוריה:תחרויות ספורט ברפובליקה העממית של סין
קטגוריה:אליפויות העולם בכדורסל נשים
מלכה מוצ'ניק

מלכה מוצ'ניק היא פרופסור חברה (בגמלאות) במחלקה ללשון העברית ולשונות שמיות באוניברסיטת בר-אילן.

== ביוגרפיה ==
מלכה מוצ'ניק למדה את שלושת תאריה באוניברסיטת בר-אילן. את התואר הראשון, בלשון עברית ובלשנות כללית, השלימה בשנת 1982. את התואר השני בלשון עברית השלימה בשנת 1986. עבודת המוסמך שלה עסקה בנושא "הבעות זמן, מודוס ואספקט בעברית החדשה", ונכתבה בהנחייתה של פרופ' אורה שורצולד. גם את עבודת הדוקטור שלה, שהוגשה בשנת 1992 ועסקה בנושא "הבדלי לשון בין גברים לבין נשים בעיתונות העברית", כתבה בהנחייתה של פרופ' אורה שורצולד.

כיהנה עד פרישתה בשנת 2017 כמרצה במחלקה ללשון העברית ולשונות שמיות באוניברסיטת בר-אילן, והייתה ראש המחלקה בשנים 2010–2012.

שימשה במשך השנים בתפקידים ציבוריים מגוונים: נשיאת "האגודה לחקר שפה וחברה", מייסדת ועורכת "עיונים בשפה וחברה", חברה בוועדת המקצוע להוראת העברית, וחברה בוועדת המינוח לטכנולוגיית המידע של האקדמיה ללשון העברית. החל משנת 2020 היא משמשת כנשיאת "האגודה הישראלית לבלשנות יישומית" (איל"ש).

== ספריה ==
* דרכי התצורה של מלים בעברית בת-זמננו (מדריך דידקטי לקורס), תל אביב: האוניברסיטה הפתוחה 1993.
* דקדוק בקלי-קלות (ספר עזר ללומדי עברית), בני ברק 1995.
* לשון, חברה ותרבות (מהדורה מעודכנת), רעננה: האוניברסיטה הפתוחה 2021.
<div class="mw-content-ltr">
* The Gender Challenge of Hebrew, Leiden & Boston: Brill 2015.
* Elective Language Study and Policy in Israel: A Sociolinguistic and Educational Study (Malka Muchnik, Marina Niznik, Anbessa Teferra & Tania Gluzman). London & New York: Palgrave & Macmillan 2016.
</div>
== ספרים בעריכתה ==
* (עם רפאל ניר) דרכי התצורה של מלים בעברית בת-זמננו (מקראה), תל אביב 1993.
* פסיפס – השפעת הלעז על העברית בת-זמננו (לקט מאמרים), תל אביב 1995, גיליון 2.
* (עם דב שחור, אהרן מונדשיין ואורה שורצולד) תלפיות יא – לכבוד פרופ' מנחם צבי קדרי, תל אביב 2000.
* (עם יצחק שלזינגר) למ"ד לאיל"ש – קובץ מחקרים במלאת שלושים לאגודה הישראלית לבלשנות שימושית, ירושלים 2003.
* (עם צבי סדן) מחקרים בעברית החדשה ובלשונות היהודים – מוגשים לאורה (רודריג) שורצולד, ירושלים 2012.

== קישורים חיצוניים ==
* [http://hebrew.biu.ac.il/malka.muchnik.he דף מרצה] באתר המחלקה ללשון העברית ולשונות שמיות באוניברסיטת בר-אילן

קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: לשון עברית ולשונות שמיות
קטגוריה:חוקרות השפה העברית
קטגוריה:חוקרי השפה העברית
קטגוריה:בלשניות ולשונאיות ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יחסי אסטוניה–מרוקו

יחסי אסטוניה–מרוקו הם היחסים הדיפלומטיים שבין רפובליקת אסטוניה לבין ממלכת מרוקו. מרוקו הכירה באסטוניה לאחר התנתקותה מברית המועצות ב-24 בספטמבר 1991, היחסים הדיפלומטיים בין שתי המדינות כוננו ב-22 ביוני 1992. קיימת קבוצה פרלמנטרית באסטוניה שנקראת "הקבוצה הפרלמנטרית לידידות אסטוניה-מרוקו".

== ייצוג ==
* אסטוניה לא מיוצגת במרוקו בדרג השגרירות ושגרירה בליסבון, פורטוגל מייצג את מדינתו גם במרוקו. בדרג הקונסוליה מיוצגת אסטוניה במרוקו באמצעות קונסולית כבוד שהיא מחזיקה בקזבלנקה ונפתחה בתקופת אסטוניה העצמאית בשנת 1929.
* מרוקו לא מיוצגת באסטוניה בדרג השגרירות ושגרירה בהלסינקי, פינלנד מייצג את מדינתו גם באסטוניה.

== ביקורים מדרג גבוה ==
* דצמבר 1993 - שר הכלכלה האסטוני ביקר ביקור פרטי במרוקו.
* פברואר 2003 - שרת החוץ האסטונית ביקרה ביקור רשמי במרוקו. במהלך הביקור השרה פתחה מחדש את הקונסוליה בקזבלנקה (שהפכה לפעילה) ושוחחה עם עמיתה המרוקאי על נושא הסחר בין שתי המדינות.
* אפריל 2010 - ראש הממשלה האסטוני ביקר ביקור רשמי במרוקו.

== יחסים כלכליים ==
{| class="wikitable" style="text-align: center;" width="650"
!colspan="4"|נתוני הסחר בין אסטוניה לבין מרוקו (באלפי אירו)
|-
! שנה !! סך הכל !! ייצוא מאסטוניה !! ייבוא לאסטוניה
|-
| 2007 || 5101 || 3906 || 1195
|-
| 2008 || 2491 || 2303 || 188
|-
| 2009 || 1943 || 1824|| 119
|-
| 2010 || 1801 || 1622 || 179
|-
| 2011 || 2997 || 2546 || 451
|-
| 2012 || 32414 || 30525 || 1889
|-
| 2013 || 4265 || 2337 || 2228
|-
| 2014 || 17289 || 16655 || 634
|-
| 2015 || 15205 || 14910 || 295
|}

== קישורים חיצוניים ==

* [http://vm.ee/en/countries/morocco?display=relations Morocco | Ministry of Foreign Affairs of The Republic Of Estonia]
סידר סיטי

סידר סיטי (אנגלית: Cedar City) היא עיר במחוז איירון שבמדינת יוטה שבארצות הברית. היא שוכנת 400 ק"מ דרומית לסולט לייק סיטי ו-290 ק"מ צפונית ללאס וגאס. העיר היא ביתה של אוניברסיטת דרום יוטה. לפי מפקד האוכלוסין משנת 2010, אוכלוסיית העיר מונה 28,857 בני אדם.

== היסטוריה ==
העיר יושבה בסוף שנת 1851 על ידי מורמונים שמקורם מפרוואן שביוטה, שנשלחו במטרה להקים אתר לעבודות ברזל. האתר קיבל את השם "פורט סידר" או "סידר סיטי" על שם העץ המקומי (ארז, באנגלית נקרא Cedar. למעשה לא היה זה ארז כלל אלא ערער). שתי קבוצות של גברים בהנהגתו של הנרי לנט הגיעו למקום ב-11 בנובמבר 1851, בעיצומה של סופת שלגים. בשנת 1855 הוקם אתר עבודות חדש במיקום אחר על פי הצעתו של בריגהם יאנג; סידר סיטי של ימינו ממוקמת במיקום זה. סידר הפכה לעיר ב-18 בפברואר 1868.

אתר עבודות הברזל נסגר כבר ב-1858, אולם עבודות כריית הברזל באזור נמשכו עד שנות ה-80 של המאה ה-20. סיום סלילת הרכבת לעיר בשנת 1923 ביססה את האזור כמרכז תיירותי לבאים לפארק לאומי ברייס קניון, פארק לאומי ציון, פארק לאומי גרנד קניון והמונומנט הלאומי סידר ברייקס. העיר הפכה להיות מרכז תיירותי, מסחרי, אקדמי ואמנותי של דרום-מערב יוטה.

==דמוגרפיה==
על פי מפקד האוכלוסין משנת 2010, בעיר 20,527 בני אדם, 6,486 משקי בית ו-4,682 משפחות. הצפיפות בעיר היא 394.5 לקמ"ר. בעיר 7,100 יחידות דיור. ההרכב הגזעי של העיר הוא 92.06% לבנים, 2.53% אפריקאים-אמריקאים, 1.11% ילידים אמריקאים, 0.47% אסיאתים, 1.65% מגזעים אחרים ו-1.68% ממוצא של שני גזעים או יותר. היספנים או לטינים מכל גזע מהווים כ-4.14% מהאוכלוסייה.

ההכנסה החציונית של משקי הבית בעיר היא $32,403 וההכנסה החציונית למשפחה היא $37,509. כ-14.5% מהמשפחות ו-22.1% מהאוכלוסייה היו מתחת לקו העוני, כשבהם 20.2% מתחת לגיל 18 ו-4.2% בני 65 ומעלה.

== גאוגרפיה ואקלים ==
העיר ממוקמת בדרום-מזרח האגן הגדול, וכ-32 ק"מ צפונה ממדבר מוהאבי. גובהה הוא 1,780 מטר מעל פני הים כך שמזג האוויר בה קריר יותר וצחיח פחות מהשכיח באזור. על פי מפקד האוכלוסין משנת 2010, שטחה של העיר הוא 52 קמ"ר.

==קישורים חיצוניים==

* 
* 

קטגוריה:יוטה: ערים
קטגוריה:יישובים שהוקמו ב-1851
מחוז איירון

מחוז איירון (באנגלית: Iron County) הוא מחוז הממוקם במדינת יוטה, ארצות הברית. במפקד האוכלוסין של 2020, מספר התושבים בו היה 57,289. מושב המחוז הוא פרוואן, והעיר הגדולה ביותר במחוז היא סידר סיטי. המחוז הוגדר ב-1850. השם המקורי היה Little Salt Lake Valley, אולם בהמשך שונה לשמו הנוכחי, על שם מכרות הברזל (באנגלית "איירון") שבסידר סיטי.

==דמוגרפיה==
על פי מפקד אוכלוסין מ-2010, באזור 33,779 בני אדם, 10,627 משקי בית ו-8,076 משפחות. צפיפות האוכלוסין היא 4 בני אדם לק"מ רבוע. במחוז 13,618 יחידות דיור בצפיפות ממוצעת של 2 לק"מ רבוע. ההרכב האתני של המחוז הוא 93% לבנים, 0.35% שחורים או אפרו-אמריקאים, 2.18% ילידים אמריקאים, 1.78% מגזעים אחרים ו-1.6% משני גזעים ויותר. 4.09% מהאוכלוסייה הם היספנים או לטינים מכל גזע.

==יישובים==
===ערים===
*סידר סיטי
*אינוק
*פרוואן

===עיירות===
*בריאן הד
*קנארוויל
*פארגונה

===יישובים שאינם כפופים לממשל עירוני===
*בריל
*המילטון פורט
*לונד
*מודנה

===מקומות ייעודיים למפקד===
*בריל ג'נקשן
*ניוקאסל
*סאמיט

==קישורים חיצוניים==

* 

קטגוריה:יוטה: מחוזות